Tematická oblasť „pestovanie lesa“ na štátne skúšky pre AR 2024/2025, študijný program „adaptívne lesníctvo“, II. stupeň

1. Výchova mladín, pojem a potreba výchovy. Prerezávka, čistka - ich uplatňovanie vo vzťahu ku drevinovej skladbe porastov. Výchova listnatých a ihličnatých mladín, spôsoby a možnosti ich racionalizácie.

2. Prebierky ako nástroj výchovy žrďkovín až tenkých kmeňovín – definícia, charakteristika znakov prebierkovej metódy. Prebierky v ihličnatých porastoch.

3. Použitie prebierok v bukových a dubových porastoch. Uvoľňovacie prebierky ako nástroj zvýšenia hodnotovej produkcie a prípravy porastov na prirodzenú obnovu.

4. Lesné škôlkárske strediská – charakteristika. Výroba voľnokoreňového a krytokoreňového sadbového materiálu v lesných škôlkárskych strediskách.

5. Lesný reprodukčný materiál. Zdroje reprodukčného materiálu a ich uznávanie. Použitie lesného reprodukčného materiálu na obnovu lesa, zalesňovanie a na iné lesnícke účely. Prenos a evidencia lesného reprodukčného materiálu.

6. Prirodzená obnova porastov, podmienky pre prirodzenú obnovu našich hlavných drevín, základné spôsoby obnovy, obnovná doba, obnovné čísla a ich stanovenie podľa drevín.

7. Prirodzená obnova bukových porastov, optimalizácia obnovnej doby, vhodné obnovné ruby. Umelá obnova bukových porastov, výroba a druhy sadbového materiálu buka lesného a jeho použitie pri umelej obnove.

8. Prirodzená obnova dubových porastov, optimalizácia obnovnej doby, vhodné obnovné ruby. Umelá obnova dubových porastov, výroba a druhy sadbového materiálu duba zimného a letného a jeho použitie pri umelej obnove.

9. Prirodzená obnova smrekových a jedľových porastov, optimalizácia obnovnej doby, obnovné ruby vhodné pre prirodzenú obnovu týchto porastov. Umelá obnova smrekových a jedľových porastov, výroba a druhy sadbového materiálu smreka obyčajného a jeho použitie pri umelej obnove.

10. Prevody porastov, zdôvodnenie ich potreby, základné spôsoby prevodov. Premeny porastov, zdôvodnenie ich potreby, najbežnejšie spôsoby premien.

11. Výberkový hospodársky spôsob, stručná charakteristika, formy. Model stromovej formy výberkového lesa. Výberkový rub ako nástroj regulácie štruktúry a dynamiky výberkového lesa, výberkové princípy.

12. Podsadby ako prostriedok obnovy a rekonštrukcie lesných porastov.

13. Podrastový hospodársky spôsob - charakteristika. Princípy, zásady, podmienky použitia, jeho uplatňovania pri obhospodarovaní porastov.

14. Nízky les, využitie prirodzenej obnovy výmladnosťou, drevinové zloženie nízkych lesov a spôsob hospodárenia. Stredný les ako pestovný systém, model stredného lesa, spôsob hospodárenia v strednom lese.

15. Prebudovanie hospodárskeho spôsobu podrastového na výberkový. Podmienky pre prebudovu (hierarchia) a drevinové zloženie porastov vhodných pre prebudovu. Typy prebudovy na výberkový les.